钦定古今图书集成/明伦汇编/氏族典/第287卷 > 黄正宾
## 钦定古今图书集成/明伦汇编/氏族典/第287卷 > 黄正宾

按《明外史罗大纮传》：“万历十九年，帝更缓册立事，大
纮以为言，夺俸。大学士许国王家屏连署阁臣名，乞
纳诸臣请，帝益怒。首辅申时行方在告，闻帝怒，乃密
揭言：‘臣虽列名公疏，实不与知’。帝喜，手诏褒答，而揭
与诏俱发礼科。故事，阁臣密揭无发科者。时行惭惧，
亟谋之礼科。都给事中胡汝宁遣使取揭，时独大纮”
守科，欲勿予。使者绐取之。及往索，时行留不发。大纮
乃抗疏愿与之并斥。帝震怒，斥为民。中书舍人黄正
宾复抗疏力诋时行。帝怒，下狱拷讯，斥为民。正宾，歙
人。以赀为舍人，直武英殿。耻由赀入官，思树奇节。至
是，遂见推清议。熹宗立，起故官。再迁尚宝少卿。引疾
归。魏忠贤下汪文言狱，词连正宾，遣戍大同。《庄烈帝》
嗣位，复官，致仕。

===黄士吉===按《兴国州志》：“士吉，号岷岳。万历壬辰进士，授工部员
外郎。督造乾清、坤宁两宫，神宗劳之，有御书‘半窗明
月’之赐。庚子，典试贵州，升浙江提学，卒。”